ՀԱՅՏԱՐԱՐՈՒԹՅՈՒՆ

ՆԱԽԱՈՐԱԿԱՎՈՐՄԱՆ ԸՆԹԱՑԱԿԱՐԳԻ ՄԱՍԻՆ

Հայտարարության սույն տեքստը հաստատված է բաց մրցույթի գնահատող հանձնաժողովի 2025 թվականի հունվարի 27-ի N 1 որոշմամբ և հրապարակվում է

«Գնումների մասին» ՀՀ օրենքի 24-րդ հոդվածի համաձայն

Ընթացակարգի ծածկագիրը` **ՀՀ-ԱՄ-ՎՀ-ՆԲՄԽԾՁԲ-01/25**

**I. ԳՆՄԱՆ ԱՌԱՐԿԱՅԻ ԲՆՈՒԹԱԳԻՐԸ**

1. Պատվիրատուն` Վեդու համայնքապետարանը, որը գտնվում է ՀՀ Արարատի մարզի ք. Վեդի Թումանյան 6 հասցեում, իրավաբանական խորհրդատվական ծառայությունների ձեռքբերման նպատակով հնարավոր մասնակիցների որոշման համար՝ «Գնումների մասին» ՀՀ օրենքի 43-րդ հոդվածի համաձայն և 44-րդ հոդվածի 1-ին մասի 1-ին կետով սահմանված կարգով հայտարարում է նախաորակավորման ընթացակարգ:

**II. ԸՆԹԱՑԱԿԱՐԳԻՆ ՄԱՍՆԱԿՑԵԼՈՒ ՊԱՅՄԱՆՆԵՐԸ**

2. «Գնումների մասին» ՀՀ օրենքի 7-րդ հոդվածի համաձայն` ցանկացած անձ, անկախ նրա օտարերկրյա ֆիզիկական անձ, կազմակերպություն կամ քաղաքացիություն չունեցող անձ լինելու հանգամանքից, ունի նախաորակավորման ընթացակարգին մասնակցելու հավասար իրավունք:

3.Նախաորակավորման ընթացակարգին մասնակցելու ցանկություն ունեցող մասնակիցը պետք է բավարարի «Գնումների մասին» ՀՀ օրենքի 6-րդ հոդվածի 3-րդ մասի 1-ին կետով սահմանված **«Մասնագիտական գործունեության համապատասխանություն պայմանագրով նախատեսված գործունեությանը» որակավորման չափանիշին:** Ընդ որում, սույն գնման ընթացակարգի շրջանակում համանման են համարվում իրավաբանական խորհրդատվական ծառայությունների մատուցված լինելը, որն իրենից ներկայացնում է՝

3.1. ա/ Իրավաբանական խորհրդատվության տրամադրում,

բ/ Իրավաբանական փաստաթղթերի կազմում,

գ/ Պատվիրատուի գործունեության իրավական ռիսկերի գնահատման և դրանց բացառման կամ նվազեցման վերաբերյալ առաջարկությունների ներկայացում և իրավական կարծիքի տրամադրում:

դ/ Համայնքի ղեկավարի ցուցումով և լիազորմամբ համայնքի շահերի ներկայացում ՀՀ պետական և ոչ պետական մարմիններում, կազմակերպություններում և քաղաքացիների հետ հարաբերություններում, ներառյալ՝ ՀՀ դատարաններում, ներկայացուցչություն՝ քաղաքացիական, վարչական և քրեական  գործերով, ՀԿԱ ծառայությունում՝ որպես պահանջատիրող կամ պարտապանի ներկայացուցիչ (անսահմանափակ Պայմանագրի գործողության ժամկետում բոլոր դատական գործերով):

ե/ Վարչական իրավախախտումների վերաբերյալ գործերով հարուցված վարչական վարույթներին մասնակցություն:

զ/ Հայցադիմումներ, վճարման հանձնարարականների կազմում և ներկայացում:

3.2. ա/ Գնման առարկայի պահանջվող ծավալը՝ անսահմանափակ պայմանագրի գործողության ժամկետում,

բ/ Գնման գինը՝ 12 միլիոն ՀՀ դրամ, ներառյալ ՀՀ օրենսդրությամբ սահմանված հարկերը

գ/ Ծառայությունների մատուցման ժամկետները (այդ թվում՝ վերջնաժամկետը)` ֆինանսական միջոցներ նախատեսվելու դեպքում կողմերի միջև կնքվող համաձայնագիրն ուժի մեջ մտնելու օրվանից սկսած մինչև 335 օրացուցային օր:

դ/ Կանխավճարի հատկացման հնարավորությունը և առավելագույն չափը՝ չի նախատեսվում,

1.2 Իրավաբանական խորհրդատվական ծառայությունների մատուցման համար մասնակիցը կամ վերջինիս կողմից ներգրաված մասնագետը պետք է ունենա 3 տարվա վաղեմության փաստաբանական գործունեության արտոնագիր (որը չպետք է կասեցված լինի)։

1.3 Մասնակիցը պետք է ունենա հայտը ներկայացնելու տարվա և դրան նախորդող երեք տարվա ընթացքում վերոնշյալ արտոնագրի ներքո պատշաճ ձևով իրականացրած նմանատիպ առնվազն մեկ պայմանագիր (պատճենը) և այդ պայմանագրի պատշաճ ձևով իրականացված լինելը հավաստող ապացույցներ, մասնավորապես՝ հաշվարկային փաստաթղթերի, հաշիվ ապրանքագրերի (ակտի, արձանագրության) պատճենները: Ընդ որում, առնվազն մեկ պայմանագրի շրջանակում մատուցված ծառայության ծավալը գումարային արտահայտությամբ պետք է պակաս չլինի սույն ընթացակարգի շրջանակում նախատեսված նախահաշվային գնի քառասուն տոկոսից:

**Աշխատանքային ռեսուրսներ**

1. Մասնակցի աշխատակազմում պետք է ներգրավված լինի առնվազն 1 (մեկ) իրավագիտություն մասնագիտության, համապատասխան փաստաբանական գործունեության արտոնագիր ունեցող մասնագետ, ըստ համապատասխան չափաբաժնի՝ 3 տարվա մասնագիտական աշխատանքային փորձով, ներառյալ՝ քաղաքաշինական գործունեության, շրջակա միջավայրի վրա ազդեցության գնահատման փորձաքննության ոլորտներին, աշխատանքային իրավահարաբերություններին վերաբերող, ինչպես նաև գումարի բռնագանձման պահանջով դատական վեճերով:

Մասնակիցը համարվում է սույն ենթակետով նախատեսված որակավորման չափանիշին բավարարող, եթե հայտով ներկայացրել է պահանջվող տեղեկությունները.

4.Մասնակիցները նախաորակավորման ընթացակարգին կարող են մասնակցել համատեղ գործունեության կարգով (կոնսորցիումով)։ Նման դեպքում`

1) նախաորակավորման հայտը ներառում է նաև համատեղ գործունեության պայմանագիր.

2) նախաորակավորման հայտի գնահատման ժամանակ հաշվի են առնվում համատեղ գործունեության պայմանագրի բոլոր անդամների միասնական որակավորումները (համատեղ գործունեության պայմանագրի յուրաքանչյուր անդամի որակավորումը պետք է համապատասխանի այդ պայմանագրով տվյալ անդամի ստանձնած` սույն հրավերով սահմանված որակավորման պահանջներին)

3) մասնակիցները կրում են համատեղ և համապարտ պատասխանատվություն.

4) համատեղ գործունեության պայմանագրի կողմը (կողմերը) չի (չեն) կարող նույն ընթացակարգին ներկայացնել առանձին հայտ (հայտեր):

5) կոնսորցիումի անդամի կոնսորցիումից դուրս գալու դեպքում կոնսորցիումի հետ պատվիրատուի կնքած պայմանագիրը միակողմանիորեն լուծվում է և կոնսորցիումի անդամների նկատմամբ կիրառվում են պայմանագրով նախատեսված պատասխանատվության միջոցները։

5. Բաց մրցույթի անցկացման ժամանակ մասնակիցներին կարող է հայտնի դառնալ կամ վստահվել պետական գաղտնիք պարունակող տեղեկություն, որի հրապարակումը (ցանկացած ձևով) այլ անձի (այդ թվում` հարազատներին) կարող է առաջացնել ՀՀ օրենսդրությամբ սահմանված պատասխանատվություն։

**III. ՊԱՐԶԱԲԱՆՈՒՄ ՍՏԱՆԱԼՈՒ ԵՎ ՀԱՅՏԱՐԱՐՈՒԹՅԱՆ ՄԵՋ**

**ՓՈՓՈԽՈՒԹՅՈՒՆ ԿԱՏԱՐԵԼՈՒ ԿԱՐԳԸ**

6. Մասնակիցն իրավունք ունի նախաորակավորման հայտերի ներկայացման վերջնաժամկետը լրանալուց առնվազն հինգ օրացուցային օր առաջ գրավոր պահանջելու նախաորակավորման հայտարարության վերաբերյալ պարզաբանում։ Հարցումը կատարած մասնակցին պարզաբանումը տրամադրում է գրավոր՝ հարցումը ստանալու օրվան հաջորդող երկու օրացուցային օրվա ընթացքում: Որևէ մասնակցի տեղեկություն տրամադրելու դեպքում պատվիրատուն պետք է ապահովի այդ տեղեկության մատչելիությունը բոլոր հնարավոր մասնակիցների համար:

Սույն կետում նշված հարցումը էլեկտրոնային փոստի միջոցով ներկայացվելու դեպքում մասնակիցը գրության բնօրինակից արտատպված տարբերակը ուղարկում է հանձնաժողովի քարտուղարի էլեկտրոնային փոստի հասցեին:

Հարցումը էլեկտրոնային փոստի միջոցով ներկայացված լինելու դեպքում դրա պարզաբանման վերաբերյալ գրության բնօրինակից արտատպված տարբերակը ուղարկվում է հանձնաժողովի քարտուղարի` սույն հրավերով նախատեսված էլեկտրոնային փոստից մասնակցի` հարցումը ստացված էլեկտրոնային փոստին ուղարկելու միջոցով:

7. Հարցման և պարզաբանումների բովանդակության մասին հայտարարությունը հրապարակվում է տեղեկագրում` հարցումը կատարած մասնակցին պարզաբանումը տրամադրելու օրը, առանց նշելու հարցումը կատարած մասնակցի տվյալները, իսկ պետական գաղտնիք պարունակող գնումների դեպքում հարցման և պարզաբանումների բովանդակության մասին պարզաբանումը տրամադրվում է հրավեր ստացած մասնակիցներին:

8. Պարզաբանում չի տրամադրվում, եթե հարցումը կատարվել է սույն բաժնով սահմանված ժամկետի խախտմամբ, ինչպես նաև, եթե հարցումը դուրս է սույն հայտարարության բովանդակության շրջանակից։ Ընդ որում, մասնակիցը գրավոր ծանուցվում է պարզաբանում չտրամադրելու հիմքերի մասին` հարցումը ստանալու օրվան հաջորդող երկու օրացուցային օրվա ընթացքում:

9. Հայտերի ներկայացման վերջնաժամկետը լրանալուց առնվազն երկու օրացուցային օր առաջ սույն հայտարարության մեջ կարող են կատարվել փոփոխություններ։

Փոփոխություններ կատարելու օրվան հաջորդող առաջին աշխատանքային օրը հանձնաժողովի քարտուղարը փոփոխություն կատարելու մասին հայտարարությունը հրապարակում է տեղեկագրում։

10. Նախաորակավորման հայտարարության մեջ փոփոխություններ կատարվելու դեպքում նախաորակավորման հայտերը ներկայացնելու վերջնաժամկետը հաշվվում է այդ փոփոխությունների մասին տեղեկագրում հայտարարության հրապարակման օրվանից։

**IV. ՆԱԽԱՈՐԱԿԱՎՈՐՄԱՆ ՀԱՅՏԸ ՆԵՐԿԱՅԱՑՆԵԼՈՒ ԿԱՐԳԸ**

11. Սույն ընթացակարգին մասնակցելու համար մասնակիցը հանձնաժողովին ներկայացնում է հայտ։

12. Նախաորակավորման հայտը մասնակիցը հանձնաժողովին կարող է ներկայացնել`

1) էլեկտրոնային եղանակով` հանձնաժողովի քարտուղարին սույն հայտարարությամբ նախատեսված vedihamaynq.gnumner@gmail.com էլեկտրոնային փոստին հասցեագրված էլեկտրոնային գրություն ուղարկելու միջոցով.

2) փաստաթղթային ձևով` փակ ծրարով, սոսնձված: Ծրարի վրա նախաորակավորման հայտը կազմելու լեզվով նշվում են`

ա. պատվիրատուի անվանումը և հայտի ներկայացման վայրը (հասցեն).

բ. ընթացակարգի ծածկագիրը.

գ. «չբացել մինչև հայտերի բացման նիստը» բառերը.

դ. մասնակցի անվանումը (անունը), գտնվելու վայրը և հեռախոսահամարը:

13. Ընթացակարգի հայտերն անհրաժեշտ է ներկայացնել հանձնաժողովին ոչ ուշ, քան սույն հայտարարությունը տեղեկագրում հրապարակվելու օրվանից հաշված 7-րդ օրվա (03.02.2025թ.) ժամը 16:00-ն:

Սույն հայտարարության 12, 15, 16, 17 և 18 կետերի պահանջներին չհամապատասխանող հայտերը հանձնաժողովի կողմից կգնահատվեն անբավարար և կմերժվեն:

Փաստաթղթային ձևով ներկայացվող նախաորակավորման հայտերը հանձնաժողովին անհրաժեշտ է ներկայացնել մինչև սույն կետով սահմանված ժամկետը լրանալը` ՀՀ Արարատի մարզի ք. Վեդի Թումանյան 6 հասցեով:

14. Փաստաթղթային ձևով ներկայացված նախաորակավորման հայտերը ստանում և հայտերի գրանցամատյանում գրանցում է հանձնաժողովի քարտուղար` Ա.Հակոբյանը:

Հայտերը քարտուղարի կողմից գրանցվում են գրանցամատյանում` ըստ դրանց ստացման հերթականության` գրանցամատյանում նշելով գրանցման համարը, օրը և ժամը: Մասնակցի պահանջով դրա մասին տրվում է տեղեկանք։ Հայտերը ներկայացնելու վերջնաժամկետը լրանալուց հետո ներկայացված հայտերը գրանցամատյանում չեն գրանցվում և դրանք` ստանալու օրվան հաջորդող երկու աշխատանքային օրվա ընթացքում քարտուղարի կողմից վերադարձվում են:

15. Մասնակիցը նախաորակավորման հայտով ներկայացնում է`

1) իր կողմից հաստատված նախաորակավորման ընթացակարգին մասնակցելու գրավոր դիմում` համաձայն հավելված N 1-ի,

2) իր կողմից հաստատված հայտարարություն՝ սույն հայտարարությամբ սահմանված որակավորման չափանիշի պահանջներին իր համապատասխանության մասին` համաձայն հավելված 2-ի

3) համատեղ գործունեության պայմանագրի պատճենը, եթե մասնակիցները սույն ընթացակարգին մասնակցում են համատեղ գործունեության կարգով (կոնսորցիումով):

4) ֆիզիկական անձ մասնակիցները ներկայանցում են նաև ինքնակենսագրական (CV),

16. Եթե նախաորակավորման հայտը մասնակիցը ներկայացնում է`

1) փաստաթղթային եղանակով, ապա հայտում ներառվող բոլոր փաստաթղթերը, բացառությամբ սույն հայտարարության 15-րդ կետի 3-րդ ենթակետով նախատեսված փաստաթղթի, ներկայացվում են բնօրինակից և 1 թվով պատճեններից: Փաստաթղթերի փաթեթների վրա համապատասխանաբար գրվում են «բնօրինակ» և «պատճեն» բառերը: Բնօրինակ փաստաթղթերի փոխարեն կարող են ներկայացվել դրանց նոտարական կարգով վավերացված օրինակները.

2) էլեկտրոնային եղանակով, ներկայացվում են բնօրինակի փաստաթղթերից արտատպված (սկանավորված) տարբերակները:

17. Նախաորակավորման հայտերը, հայերենից բացի, կարող են ներկայացվել նաև անգլերեն կամ ռուսերեն:

18. Ծրարը և սույն հայտարարությամբ նախատեսված` մասնակցի կողմից կազմվող փաստաթղթերը ստորագրում է դրանք ներկայացնող անձը կամ վերջինիս լիազորված անձը (այսուհետ` գործակալ): Եթե նախաորակավորման հայտը ներկայացնում է գործակալը, ապա հայտով ներկայացվում է վերջինիս այդ լիազորությունը վերապահված լինելու մասին փաստաթուղթ: Նպատակահարմարության դեպքում մասնակիցը պահանջվող տեղեկությունները կարող է ներկայացնել սույն հայտարարությամբ առաջարկվող ձևերից տարբերվող այլ ձևերով` պահպանելով պահանջվող վավերապայմանները։

**V. ՆԱԽԱՈՐԱԿԱՎՈՐՄԱՆ ՀԱՅՏԵՐԻ ԲԱՑՈՒՄԸ, ԳՆԱՀԱՏՈՒՄԸ ԵՎ**

**ԱՐԴՅՈՒՆՔՆԵՐԻ ԱՄՓՈՓՈՒՄԸ**

19. Նախաորակավորման հայտերի բացումը, գնահատումը և արդյունքների ամփոփումը կատարվում է նախաորակավորման հայտերի բացման նիստում` սույն հայտարարությունը տեղեկագրում հրապարակվելու օրվանից հաշված 7-րդ օրվա ժամը 16:00-ին ՀՀ Արարատի մարզի ք. Վեդի Թումանյան 6 հասցեում։

Ընդ որում հայտերի գնահատումն իրականացվում է հայտերի ներկայացման վերջնա­ժամկետը լրանալու օրվանից հաշված մինչև երեք աշխատանքային օրվա ընթացքում:

20. Նախաորակավորման հայտերի բացման և գնահատման նիստոմ`

1) հանձնաժողովի քարտուղարը տեղեկատվություն է հաղորդում գրանցամատյանում կատարված գրառումների մասին և հանձնաժողովի նախագահին է փոխանցում հայտերի գրանցամատյանը, դրա անբաժանելի մասը հանդիսացող մյուս փաստաթղթերը, գրանցված և (կամ) էլեկտրոնային եղանակով ներկայացված հայտերը.

2) սույն կետի 1-ին ենթակետում նշված փաստաթղթերը նախագահին (նիստը նախագահողին) փոխանցվելուց հետո հանձնաժողովը գնահատում է`

ա. հայտեր պարունակող ծրարները կազմելու և ներկայացնելու համապատասխանությունը սահմանված կարգին և բացում համապատասխանող գնահատված հայտերը.

բ. բացված յուրաքանչյուր ծրարում պահանջվող (նախատեսված) փաստաթղթերի առկայությունը և դրանց, ինչպես նաև էլեկտրոնային եղանակով ներկայացված փաստաթղթերի կազմման համապատասխանությունը սույն հայտարարությամբ սահմանված վավերապայմաններին.

21. Բավարար են գնահատվում սույն հայտարարությամբ նախատեսված պայմաններին համապատասխանող հայտերը: Հակառակ դեպքում նախաորակավորման հայտերը գնահատվում են անբավարար և մերժվում:

Եթե նախաորակավորման հայտերի բացման նիստի ընթացքում իրականացված գնահատման արդյուն­քում մասնակցի հայտում արձանագրվում են անհամապատասխանություններ՝ սույն հայտարարության պահանջների նկատմամբ, ապա հանձնաժողովը մեկ աշխատանքային օրով կասեցնում է նիստը, իսկ հանձնաժողովի քարտուղարը նույն օրը դրա մասին էլեկտրոնային եղանակով տեղեկացնում է մասնակցին՝ առաջարկելով մինչև կասեցման ժամկետի ավարտը շտկել անհամապատասխանությունը: Ընդ որում սույն կետում նշված`

1) առաջարկության մեջ պարտադիր և մանրամասն նկարագրվում են արձանագրված անհամապատասխանությունները.

2) առաջարկությունն ուղարկվում է մասնակցի` սույն հայտարարության մեջ նշված քարտուղարի էլեկտրոնային փոստից մասնակցի դիմումում նշված էլեկտրոնային փոստին ուղարկելու միջոցով:

22. Եթե սույն հայտարարության 21-րդ կետով սահմանված ժամկետում մասնակիցը շտկում է արձանագրված անհամապատասխանությունը, ապա վերջինիս հայտը գնահատվում է բավարար: Հակառակ դեպքում հայտը գնահատվում է անբավարար և մերժվում է: Մասնակիցը շտկված փաստաթղթերը ներկայացնում է սույն ընթացակարգին մասնակցելու դիմումում նշված էլեկտրոնային փոստից հանձնա­ժողովի քարտուղարի` սույն հրավերով նախատեսված էլեկտրոնային փոստին ուղարկելու միջոցով:

23. Հանձնաժողովի անդամը կամ քարտուղարը չի կարող մասնակցել հանձնաժողովի աշխատանքներին, եթե հանձնաժողովի գործունեության ընթացքում պարզվում է, որ վերջիններիս կողմից հիմնադրված կամ բաժնեմաս (փայաբաժին) ունեցող կազմակերպությունը, կամ իրենց մերձավոր ազգակցությամբ կամ խնամիությամբ կապված անձը (ծնող, ամուսին, երեխա, եղբայր, քույր,տատ, պապ, թոռ, ինչպես նաև ամուսնու ծնող, երեխա, եղբայր, քույր, տատ, պապ, թոռ) կամ այդ անձի կողմից հիմնադրված կամ բաժնեմաս (փայաբաժին) ունեցող կազմակերպությունը սույն ընթացակարգին մասնակցելու համար ներկայացրել է հայտ: Եթե առկա է սույն կետով նախատեսված պայմանը, ապա սույն ընթացակարգի առնչությամբ շահերի բախում ունեցող հանձնաժողովի անդամը կամ քարտուղարը անհապաղ ինքնաբացարկ է հայտնում սույն ընթացակարգից:

24. Հայտերի բացման, գնահատման և արդյունքների ամփոփման մասին կազմվում է արձանագրություն, որով հաստատվում է նաև նախաորակավորված մասնակիցների ցուցակը: Հանձնաժողովի քարտուղարը հայտերի նիստի ավարտին հաջորդող աշխատանքային օրը`

1) իր և հանձնաժողովի` հայտերի բացման նիստին ներկա անդամների կողմից ստորագրված շահերի բախման բացակայության մասին հայտարարությունների բնօրինակներից արտատպված (սկանավորված) տարբերակները հրապարակում է տեղեկագրում.

2) սույն հայտարարությամբ նախատեսված պայմաններին անբավարար գնահատված հայտեր ներկայացրած մասնակիցներին ծանուցում է նախաորակավորման հայտերի մերժման հիմքերի մասին:

25. Բաց մրցույթի գործընթացին մասնակցելու իրավունք ստանում են նախաորակավորված մասնակիցների ցուցակում ընդգրկված մասնակիցները կամ վերջիններիս կողմից լիազորված ներկայացուցիչները համապատասխան լիազորագրով և անձը հաստատող փաստաթղթով, որոնք սահմանված կարգով և ժամկետում հանձնաժողովի քարտուղարին են ներկայանում հրավերի ստացման նպատակով: Այս կապակցությամբ հանձնաժողովի քարտուղարը սույն հայտարարության մեջ նշված իր էլեկտրոնային փոստից հայտերի բացման նիստի ավարտին հաջորդող մինչև երկրորդ աշխատանքային օրվա ավարտը նախաորակավորված մասնակիցների` դիմումում նշված էլեկտրոնային փոստերին միաժամանակ ուղարկում է ծանուցում` նշելով հրավերի ստացման կարգը:

26. Սույն հայտարարության 25-րդ կետով նախատեսված ժամկետից ուշ փաստաթղթեր ներկայացրած նախաորակավորված մասնակիցներին հրավեր չի տրամադրվում, իսկ Բաց մրցույթի հայտերի ներկայացման վերջնաժամկետը հաշվարկվում է նույն կետով սահմանված ժամկետը ավարտվելուն հաջորդող օրվանից:

27. Սույն ընթացակարգի վերաբերյալ բողոքարկումն իրականացվում է «Գնումների մասին» ՀՀ օրենքով և ՀՀ քաղաքացիական դատավարության օրենսգրքով սահմանված կարգով։

Ընդ որում յուրաքանչյուր՝

1) շահագրգիռ անձ իրավունք ունի բողոքարկելու պատվիրատուի, գնահատող հանձնաժողովի գործողությունները (անգործությունը) և որոշումները Հայաստանի Հանրապետության քաղաքացիական դատավարության օրենսգրքով սահմանված կարգով.

2) Ցանկացած ոք իրավունք ունի Հայաստանի Հանրապետության քաղաքացիական դատավարության օրենսգրքով սահմանված կարգով մինչև հայտերի ներկայացման վերջնաժամկետը բողոքարկել սույն հայտարարության պահանջները:

Բողոքարկման համար գանձվող պետական տուրքերի դրույքաչափերը սահմանված են «Պետական տուրքի մասին» օրենքով։

Սույն հայտարարության հետ կապված լրացուցիչ տեղեկություններ ստանալու համար կարող եք դիմել գնահատող հանձնաժողովի քարտուղար ` Անահիտ Հակոբյանին:

Հեռախոս 060881111 ներքին 015

Էլ. փոստ vedihamaynq.gnumner@gmail.com

Պատվիրատու՝Վեդու համայնքապետարան

**Ռուսերեն և հայերեն լեզուներով  հրապարակված հայտարարության և (կամ) հրավերի տեքստերի տարաբնույթ (երկակի) մեկնաբանման հնարավորության դեպքում հիմք է ընդունվում հայերեն տեքստը:**

Հավելված N 1

**ՀՀ-ԱՄ-ՎՀ-ՆԲՄԽԾՁԲ-01/25**

ծածկագրով բաց մրցույթի նախաորակավորման

ընթացակարգի հայտարարության

**ԴԻՄՈՒՄ\***

**նախաորակավորման ընթացակարգին մասնակցելու**

մասնակցի անվանումը հայտնում է, որ ցանկություն ունի մասնակցել Վեդու համայնքապետարանի կողմից **ՀՀ-ԱՄ-ՎՀ-ՆԲՄԽԾՁԲ-01/25** ծածկագրով բաց մրցույթի նախաորակավորման ընթացակարգին և նախաորակավորման հայտարարության պահանջներին համապատասխան ներկայացնում է հայտ:

մասնակցի անվանումը -ի հարկ վճարողի հաշվառման համարն է` հարկի վճարողի հաշվառման համարը :

մասնակցի անվանումը -ի էլեկտրոնային փոստի հասցեն է` էլեկտրոնային փոստի հասցեն :

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ մասնակցի անվանումը (ղեկավարի պաշտոնը, անուն ազգանունը) ստորագրություն

Կ. Տ.

Հավելված N 2

**ՀՀ-ԱՄ-ՎՀ-ՆԲՄԽԾՁԲ-01/25**

ծածկագրով բաց մրցույթի նախաորակավորման

ընթացակարգի հայտարարության

**ՀԱՅՏԱՐԱՐՈՒԹՅՈՒՆ**

**«Մասնագիտական գործունեության համապատասխանություն պայմանագրով**

**նախատեսված գործունեությանը» որակավորման չափանիշին համապաստախանության մասին**

մասնակցի անվանումը հայտարարում և հավաստում է, որ հայտը ներկայացնելու տարվա և դրան նախորդող երեք տարիների ընթացքում իրականացրել է ներքոհիշյալ ծառայությունների մատուցումը`

|  |  |  |
| --- | --- | --- |
| Նախաորակավորման հայտը ներկայացնելու տարվա և դրան նախորդող երեք տարիների ընթացքում պատշաճ ձևով իրականացրած պայմանագրերի | | |
| հ/հ | առարկան | պատվիրատուի և նրա հետ կապ հաստատելու տվյալները |
| տարեթիվը`............ թվական | | |
| 1 |  |  |
| 2 |  |  |
| ... |  |  |
| տարեթիվը`............ թվական | | |
| 1 |  |  |
| 2 |  |  |
| ... |  |  |
| տարեթիվը`............ թվական | | |
| 1 |  |  |
| 2 |  |  |
| ... |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ մասնակցի անվանումը (ղեկավարի պաշտոնը, անուն ազգանունը) ստորագրություն

Կ. Տ.